Kai Dammert

Kai Fredrik Dammert (18. marraskuuta 1919 Turku – 18. elokuuta 2018 Oulu) oli suomalainen lääkäri. Hän oli Oulun yliopiston patologisen anatomian professori ja tutki esimerkiksi pahanlaatuisia kasvaimia.

Dammertin vanhemmat olivat metsänhoitaja Paul Fredrik Dammert ja Anna Selma Maria Elisabet Quist. Dammert tuli ylioppilaaksi Käkisalmen yhteiskoulusta 1938 ja valmistui lääketieteen lisensiaatiksi 1948. Lääketieteen tohtoriksi hän väitteli 1958. Patologisen anatomian erikoispätevyyden Dammert sai 1962.

Dammert toimi Oulun yliopiston patologisen anatomian professorina vuodesta 1963 vuoteen 1986, nimityksen virkaan hän sai 1965. Hänen johdollaan yliopistossa luotiin patologian tutkimus- ja opetustoiminta, samoin kuin kehitettiin palvelulaboratoriotoimintaa Suomen Syöpäyhdistyksen ja Oulun yliopistollisen keskussairaalan kanssa. Talvisodassa haavoittunut ja toisen jalkansa menettänyt Dammert avioitui ensimmäisen kerran 1946 Zosia Roselliin kanssa, hänen toinen vaimonsa vuodesta 1986 on Anja Dammert.

Lähteet

Aiheesta muualla
Haastattelu Kalevassa 

Suomalaiset lääkärit
Oulun yliopiston professorit
Suomalaiset professorit
Vuonna 1919 syntyneet
Vuonna 2018 kuolleet